కోట్ల హనుమంతరావు

డా. కోట్ల హనుమంతరావు రంగస్థల, టీవీ, రేడియో నటుడు, రచయిత, దర్శకుడు, సినిమా నటుడు, రంగస్థల అధ్యాపకుడు. హైదరాబాదు, తెలుగు విశ్వవిద్యాలయంలోని రంగస్థల కళలశాఖలో అసోసియేట్ ప్రొఫెసర్ గా పనిచేస్తున్నాడు.

 జననం 
హనుమంతరావు, సెప్టెంబరు 1న కోట్ల నారాయణ, సత్యవతి దంపతులకు నారాయణపేట జిల్లా (ఉమ్మడి మహబూబ్ నగర్ జిల్లా), మఖ్తల్‌ లో జన్మించాడు.

 విద్యాభ్యాసం 
7వ తరగతి వరకు లంకలో చదివిన హనుమంతరావు, హైదరాబాద్ నారాయణగూడలోని కేశవ్ మెమోరియల్ పాఠశాలలో ఉన్నత విద్యను అభ్యసించాడు. మలక్‌పేటలోని బసవతారకం నవభారత్ కళాశాలలో ఇంటర్మీడియట్ విద్య పూర్తిచేసి, అనంతరం తెలుగు విశ్వవిద్యాలయంలో డిగ్రీ (1993-1996), ఎం.ఏ. (1996-1998), పిహెచ్.డి (చిందు యక్షగానం - ప్రదర్శన పద్ధతులు - సౌందర్య దర్శనం, 2009) పూర్తిచేశాడు.

 ఉద్యోగం - వివాహం 
1998 నుండి తెలుగు విశ్వవిద్యాలయం రంగస్థల కళలశాఖలో బోధించడం ప్రారంభించాడు. 2006లో అసోసియేట్ ప్రొఫెసర్ గా ఉద్యోగం వచ్చింది. ఉస్మానియా విశ్వవిద్యాలయంలోని రంగస్థల కళలశాఖ విద్యార్థులకు, ఆంధ్ర మహిళా సభ విద్యార్థులకు యాంకరింగ్ లో శిక్షణలు ఇస్తున్నాడు.

1998లో నృత్యకారిణి, నాట్యగురువు డా. అనితారావుతో హనుమంతరావు వివాహం జరిగింది. వీరికి ఇద్దరు అమ్మాయిలు.

 రంగస్థల ప్రస్థానం 
 నటించినవి 

 కళ్లు
 జంబూద్వీపం
 సాంబశివ ప్రహసనం
 గోగ్రహణం
 గాలిగోపురం
 గాయత్రి డాటరాఫ్ బషీర్ అహ్మద్
 మహాత్మ జ్యోతిరావు పూలే (నాటకం)
 భరత విలాపం (రాముడిగా)

వంటి 50కి పైగా నాటికనాటకాల్లో నటించారు.

 రచించినవి 

 కాశ్మీర్ టూ కన్యాకుమారి
 తిర్గమనం
 తమసోమా జ్యోతిర్గమయ
 ఆశకిరణం
 రెక్కల భూతం

 దర్శకత్వం చేసినవి 

 తపస్య
 నియోగిని
 కే2
 ఢింబకరాజ్యం
 టాక్స్ ఫ్రీ
 మనకథ
 కళ్యాణి
 జయజయహే తెలంగాణ
 నాయకురాలు నాగమ్మ (నాటకం)
 రామప్ప (నాటకం)
 ప్రతాప రుద్రమ (ట్రైలజీ నాటకం, 2018)

 సినిమారంగం 

 ఎల్లమ్మ
 ఈశ్వర్ 
 యువర్స్ అభి
 వీరి వీరి గుమ్మడి పండు
 చిన్నారి పంతులమ్మ
 సుందరానికి తొందరెక్కువ

వంటి చిత్రాలలో నటించారు.

 అవార్డులు - పురస్కారాలు 
 రాజస్థాన్ రాష్ట్రంలోని జైసూర్ లో జరిగిన గుమర్ అంతర్జాతీయ యువజనోత్సవాల్లో మైమ్, ఏకాపాత్రాభినయం, ఏకాంకిక నాటికలో అవార్డులు
 కాశ్మీర్ టూ కన్యాకుమారి నాటికకుగానూ 2001లో ఉత్తమ దర్శకుడిగా నంది అవార్డు
 హిందీ ప్రచార సభ వారిచే తపస్య (హింది నాటిక) కు ఉత్తమ నటుడు, ద్వితీయ ఉత్తమ దర్శకుడిగా అవార్డు
 ఫిల్మ్ కౌన్సిల్ వారిచే ఉత్తమ ఏకాపాత్రాభినయం అవార్డు
 వంశీ ఇంటర్నేషనల్‌ ఆధ్వర్యంలో శ్రీత్యాగరాయ గానసభలో కెవి.రమణ చేతులమీదుగా కళారత్న పురస్కారం

 మూలాలు 

వర్గం:తెలుగు నాటక రచయితలు
వర్గం:తెలుగు రంగస్థల దర్శకులు
వర్గం:తెలుగు రంగస్థల నటులు
వర్గం:తెలుగు సినిమా నటులు
వర్గం:రేడియో ప్రముఖులు
వర్గం:నారాయణపేట జిల్లా సినిమా నటులు
వర్గం:నారాయణపేట జిల్లా రంగస్థల నటులు
వర్గం:నారాయణపేట జిల్లా నాటక రచయితలు